CELEX: 32011D0412
Language: sl
Date: 2011-07-12 00:00:00
Title: Sklep Sveta 2011/412/SZVP z dne 12. julija 2011 o spremembi Sklepa Sveta 2010/656/SZVP o podaljšanju omejevalnih ukrepov proti Slonokoščeni obali

13.7.2011   
            
            
               SL
            
            
               Uradni list Evropske unije
            
            
               L 183/27
            
         SKLEP SVETA 2011/412/SZVP
   z dne 12. julija 2011
   o spremembi Sklepa Sveta 2010/656/SZVP o podaljšanju omejevalnih ukrepov proti Slonokoščeni obali
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:
   
               (1)
            
            
               Svet je 29. oktobra 2010 sprejel Sklep 2010/656/SZVP o podaljšanju omejevalnih ukrepov proti Slonokoščeni obali (1).
            
         
               (2)
            
            
               Varnostni svet Združenih narodov je 28. aprila 2011 sprejel Resolucijo VS ZN 1980 (2011), s katero je podaljšal ukrepe, uvedene proti Slonokoščeni obali z Resolucijo VS ZN 1572 (2004), odstavkom 5 Resolucije VS ZN 1946 (2010) in odstavkom 12 Resolucije VS ZN 1975 (2011) do 30. aprila 2012, in s katero je spremenil omejevalne ukrepe glede orožja.
            
         
               (3)
            
            
               Poleg izjem od embarga na orožje, določenih v Resoluciji VS ZN 1980 (2011), je ustrezno, da se omejevalni ukrepi spremenijo zaradi izvzetja druge opreme, ki jo je neodvisno vključila Unija.
            
         
               (4)
            
            
               Sklep 2010/656/SZVP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Člen 2 Sklepa 2010/656/SZVP se spremeni:
   
               1.
            
            
               točka (e) se nadomesti z naslednjim:
               
                           „(e)
                        
                        
                           prodajo, dobavo, prenos ali izvoz orožja in sorodnega materiala ter tehnično usposabljanje in pomoč, ki so namenjeni izključno v podporo reformi varnostnega sektorja Slonokoščene obale, na podlagi uradne prošnje vlade te države, po predhodni odobritvi s strani Odbora za sankcije;“;
                        
                     
         
               2.
            
            
               doda se naslednja točka:
               
                           „(g)
                        
                        
                           prodajo, dobavo, prenos ali izvoz opreme, ki jo je možno uporabiti za notranjo represijo in ki je namenjena izključno v podporo reformi varnostnega sektorja Slonokoščene obale, pa tudi za zagotavljanje financiranja, finančne ali tehnične pomoči in usposabljanja, ki je povezano s tako opremo.“
                        
                     
         Člen 2
   Ta sklep začne veljati na dan sprejetja.
   
      V Bruslju, 12. julija 2011
      
         
            Za Svet
         
         
            Predsednik
         
         J. VINCENT-ROSTOWSKI
      
   
   
      (1)  UL L 285, 30.10.2010, str. 28.